recursal/SuperWikiNEXT-32B huggingface dataset:
**ডক্টর** **ফানিয়া মুবাদী আব্দুর রহিম ইবনে আবদুস সুবহান** (১৩৫২–১৪৪৫ হি./ ১৯৩৩–২০২৩ খ্রি.) যিনি **এফ** **আব্দুর রহিম** ( ইংরেজি: Dr V. Abdul Rahim ) নামেও পরিচিত– ছিলেন ভারতীয় ভাষাবিদ, গবেষক এবং বিশ্ববিদ্যালয়ের অধ্যাপক। তিনি আরবি ভাষার জ্ঞান-বিজ্ঞানে পৃথিবীর সবচেয়ে জ্ঞানী ব্যক্তিদের মধ্যে একজন হিসেবে বিবেচিত হন। তিনি ১৪ টিরও বেশি আন্তর্জাতিক ভাষায় সাবলীল ছিলেন এবং তিনি কিং ফাহদ কমপ্লেক্সে অনুবাদ কেন্দ্রে ব্যবস্থাপনার দায়িত্বে ছিলেন। তিনি **মদিনা এরাবিক বুক** নামে আরবি ভাষা চর্চা ও শেখার একটি বিখ্যাত বইও রচনা করেছেন।

নাম ও জন্ম
----------

তিনি আরবি নামের শুরুতে **ফা (ف)**; ইংরেজিতে **V.** ও বাংলায় **ভ.** দ্বারা পরিচিত হন। এটা তার পারিবারিক নামের সংক্ষিপ্ত রূপ; যার পূর্ণরূপ হল "**ভানিয়াম্বাদি**" এবং ভানিয়াম্বাদ হলো দক্ষিণ ভারতের একটি অঞ্চল, যেখানে আরব বংশোদ্ভূত শেখরা বসবাস করেন। এটি তার শহরের নামের সাথে সম্পৃক্ত করে লেখা হয়। ফ. আব্দুর রহিম ১৯৩৩ খ্রিস্টাব্দের ১৩ এপ্রিল (১৩৫২ হি. সালের ৭ মুহররম ) ভারতের তামিলনাড়ুতে জন্মগ্রহণ করেছিলেন। 

ভানিয়াম্বদি শব্দটিকে আরবি প্রতিবর্ণীকরণে ফানিয়া মুবাদি। এই নামটি উচ্চারণ করতে অসুবিধার কারণে শেখ এটিকে শুধুমাত্র ফা (.ف) অক্ষরে সংক্ষিপ্ত করেন ( ইংরেজিতে V. ও বাংলায় ফা.)। সে ফা.-এর পূর্ণরূপ লিখতে তার নামের শুরুতে ফানিয়ামুবাদি লেখে দেয়া হয়। তার আসল নাম হল **আব্দুর রহিম**।

তথ্যসূত্র
---------

1. ↑  "Dr. V. Abdur Rahim Books - ড. ভি. আবদুর রহিম এর বই | Rokomari.com"। *www.rokomari.com* (ইংরেজি ভাষায়)। সংগ্রহের তারিখ ২০২৩-১০-২১।
2. ↑  ف. عبد الرحيم، المكتبة الشاملة، دخل في 15 أكتوبر 2020.  ওয়েব্যাক মেশিনে আর্কাইভকৃত ২০২০-১০-১৫ তারিখে
**গুফি পেন্টল ওয়ালিয়া** (৪ অক্টোবর ১৯৪৪ – ৫ জুন ২০২৩) যিনি **সরবজিৎ সিং পেন্টল ওয়ালিয়া** নামেও পরিচিত, ছিলেন একজন ভারতীয় অভিনেতা এবং কাস্টিং পরিচালক।

কর্মজীবন
--------

প্রাথমিকভাবে একজন প্রকৌশলী হিসেবে প্রশিক্ষণপ্রাপ্ত গুফি ১৯৬২ সালে চীন-ভারত যুদ্ধের সময় ভারতীয় সেনাবাহিনীতে যোগদান করেন। সীমান্তে থাকাকালীন রামলীলার একটি লোকনাটক পরিচালিত হয়েছিল, যেখানে তিনি সীতার ভূমিকায় অভিনয় করেছিলেন, যেখান থেকে তিনি অভিনয়ে আগ্রহী হন। তারপর তিনি বোম্বে আসেন, যেখানে তার ছোট ভাই পেন্টল (যিনি ফিল্ম অ্যান্ড টেলিভিশন ইনস্টিটিউট অফ ইন্ডিয়াতে প্রশিক্ষণ নিয়েছিলেন) অভিনয়ে তার ক্যারিয়ারের চেষ্টা করছিলেন। ১৯৬৯ সালে বোম্বেতে এসে গুফি মডেলিং শুরু করেন, চলচ্চিত্রের সহকারী পরিচালক হিসেবে কাজ করেন এবং বিভিন্ন চলচ্চিত্র ও ধারাবাহিকে অভিনয় করেন। তিনি তার ভাইকেও নির্দেশনা দিয়েছেন। তার সবচেয়ে সুপরিচিত ভূমিকা হলো *মহাভারতে*  মামা শকুনির ভূমিকা, যেটিকে তিনি নিজেই তার সেরা ভূমিকা হিসেবে স্বীকৃতি দিয়েছেন। তিনি ভারতে তার শকুনি চরিত্রের সাথে এতটাই যুক্ত ছিলেন যে নিউজ চ্যানেল সাহারা সময়-এ শকুনি চরিত্রে একটি রাজনৈতিক আলোচনা অনুষ্ঠান উপস্থাপন করেন।

গুফি *শ্রী চৈতন্য মহাপ্রভু* চলচ্চিত্রটি পরিচালনা করেছেন, যেটি ১৬ শতকের কৃষ্ণের ভক্ত চৈতন্য মহাপ্রভুর জীবনকে চিত্রিত করে, যিনি গৌড়ীয় বৈষ্ণবধর্মের অনুসারীদের দ্বারা ঈশ্বরের অবতার হিসেবে স্বীকৃত। রবীন্দ্র জৈনের সঙ্গীতে এই চলচ্চিত্রটি প্রযোজনা করেছিলেন পবন কুমার। ২০১০ সালে গুফি মুম্বইয়ের অভিনয় অ্যাক্টিং একাডেমিতে সুবিধার প্রধান নিযুক্ত হন, যে প্রতিষ্ঠানটি তার *মহাভারতের* সহ-অভিনেতা পঙ্কজ ধীর কর্তৃক প্রতিষ্ঠিত।

মৃত্যু
------

গুফি পেন্টল ৫ জুন ২০২৩-এ মুম্বইয়ের একটি হাসপাতালে ৭৮ বছর বয়সে মারা যান।

তথ্যসূত্র
---------

1. 1 2  "Guftagoo with Gufi Paintal"। সংগ্রহের তারিখ ১৬ নভেম্বর ২০১৯ – YouTube-এর মাধ্যমে।
2. ↑  "Gufi Paintal Death News: Mahabharat's Shakuni Mama aka Gufi Paintal passes away at the age of 78 - - Times of India"। *The Times of India*। ৫ জুন ২০২৩। সংগ্রহের তারিখ ৬ জুন ২০২৩।
3. 1 2  "Another phenomenal actor passes away. Who was actor Gufi Paintal, the Mahabharat fame actor?"। *Jagranjosh.com* (ইংরেজি ভাষায়)। ২০২৩-০৬-০৫। সংগ্রহের তারিখ ২০২৪-০১-১৪।
4. ↑  "एक्टर बनने से पहले आर्मी में थे 'शकुनि मामा' गूफी पेंटल, चीन के बॉर्डर पर बनते थे सीता"। *Navbharat Times* (হিন্দি ভাষায়)। সংগ্রহের তারিখ ২০২৪-০১-১৪।
5. ↑  Service, Statesman News (২০২৩-০৬-০৫)। "Gufi Paintal aka Shakuni Mama's top Bollywood films"। *The Statesman* (ইংরেজি ভাষায়)। সংগ্রহের তারিখ ২০২৪-০১-১৪।
6. ↑  PTI। "'Mahabharat' co-stars Mukesh Khanna, Pankaj Dheer remember Gufi Paintal"। *Deccan Herald* (ইংরেজি ভাষায়)। সংগ্রহের তারিখ ২০২৪-০১-১৪।

বহিঃসংযোগ
---------

* ইন্টারনেট মুভি ডেটাবেজে গুফি পেন্টল (ইংরেজি)
মুকুট পরিহিত বাহাদুর শাহ জাফর
নেপালের প্রাচীন মুকুট
**मुकुट** হল রাজা বা কোন বীর কর্তৃক তার ক্ষমতা এবং মর্যাদার প্রতীকরূপে মাথায় পড়ার এক প্রকার ঐতিহ্যবাহী অলঙ্করণ বা টুপি বিশেষ। বিস্তৃতভাবে বললে, মুকুট একজন রাজার আধিপত্য বা আধিপত্যের সমর্থক কিছু বিশেষ বিষয়ের প্রতীক। সচরাচর এটি সোনা, রূপা কিংবা হীরার ন্যায় মূল্যবান ধাতু সহযোগে তৈরি করা হয়। চিত্রশিল্পে রাজাকে প্রায়শই মুকুট পরিহিত অবস্থায় চিত্রিত করা হয়।

প্রকার ও ভিন্নতা
----------------

ইতিহাস
------

বিভিন্ন ছবি
-----------

 যুক্তরাজ্যর ইম্পেরিয়াল স্টেট ক্রাউন (মুকুট)
 (নকল ২০১২)রাশিয়ার রাজমুকুট
প্রাচীন নেপাল এর বজ্রচার্যের রীতির মুকুট
The Seobongchong Golden Crown of Ancient Silla, which is 339th National Treasure of South Korea. It is basically following the standard type of Silla's Crown. It was excavated by Swedish Crown Prince Gustaf VI Adolf in 1926.
Replica of the crown designed for the Finnish monarch, who was never chosen. A contemporary crown was never crafted, but the replica was made from original drawings in the 1980s.

তথ্যসূত্র
---------

1. ↑  Gemstone Gallery – Visit Kemi
**মনিহার** (উর্দু: مَنِہار‎‎) হল একটি মুসলিম সম্প্রদায়, প্রধানত উত্তর ভারতে বিদ্যমান।

ইতিহাস ও উৎপত্তি
----------------

*মনিহার* শব্দটি *নর* থেকে এসেছে (হিন্দি: मणि), যার অর্থ উর্দুতে 'রত্ন' এবং এজেন্টিভ প্রত্যয় *-হার*। সংস্কৃতে মনিহার শব্দের অর্থ মানি ধরনশ্য (मणि को धारण करने वाला अर्थात शिव)। তারা মনিহার সিদ্দিকী (শেখ সিদ্দিকী) ও সওদাগর নামেও পরিচিত। 

মনিহার সম্প্রদায়গুলি প্রধানত গুজরাত, মধ্যপ্রদেশ, রাজস্থান ও উত্তর প্রদেশে দেখা যায়। তাদের প্রধান গোষ্ঠী হল বাচ্চল, ভাদৌরিয়া, চাঁদচি, কাচ্চোইয়ানা, খলরি, তালওয়ার, তুর্ক, উজবেক, পারমার, বানজারা, রণঞ্জয় ও রাইকওয়ার। এই গোষ্ঠীগুলির মধ্যে কয়েকটি হল আঞ্চলিক গোষ্ঠী, আর কিছু অন্যান্য সম্প্রদায়ের উৎপত্তিকে প্রতিফলিত করে, যেমন কাচওয়াহা ও পারমার। মণিহার সম্প্রদায়ে সিদ্দিক উপাধিটি প্রায়শই দেখা যায় যদিও তারা নিজেদেরকে শেখ সিদ্দিকী বলে মনে করে। মনিহারের একাংশ মুসলিম রাজপুত হতে পারে।

বর্তমান পরিস্থিতি: ভারত
-----------------------

মণিহাররা সুন্নি হানাফি মুসলমান এবং উত্তর ভারতের অন্যান্য কারিগর সম্প্রদায়ের মতো মোটামুটি প্রচলিত ধারা মেনে চলে।

### উত্তর প্রদেশ

উত্তর প্রদেশের মনিহারে একটি ঐতিহ্যবাহী সম্প্রদায় পরিষদ রয়েছে, যা সম্প্রদায়ের মধ্যে বিবাদের সমাধান করে। তারা একটি অন্তঃবিবাহিত সম্প্রদায় যাদের সমরূপ জ্ঞাতি ও ক্রস-জ্ঞাতি বিবাহের জন্য অগ্রাধিকার রয়েছে।

### রাজস্থান

রাজস্থানে মনিহারদের ঝুনঝুনু, জয়পুর, সিকার, চুরু ও আজমির জেলায় দেখা যায়। তারা চুড়ি প্রস্তুতকারক এবং কার্পট বা সিলিং মোমের ব্যবসায়ী। রাজস্থানের মনিহার সম্প্রদায় রাজস্থানীর শেখাবতী উপভাষায় কথা বলে। তারা গোত্র বহির্বিবাহের একটি ব্যবস্থা বজায় রেখে অন্তঃবিবাহিত সম্প্রদায়। তারা তিনটি আঞ্চলিক গোষ্ঠীতে বিভক্ত, শিশগর, শেখাওয়াটি ও পাদিয়া, যা আরও কয়েকটি গোষ্ঠীতে বিভক্ত। শেখ গোষ্ঠী সম্প্রদায়ের একটি প্রাক-বিখ্যাত গোষ্ঠী।

তথ্যসূত্র
---------

1. 1 2 3  Singh, K. S.; Hasan, Amir (২০০৫)। "Part II"। *People of India: Uttar Pradesh*। Anthropological Survey of India; Manohar Publishing। পৃষ্ঠা 936−937। আইএসবিএন 9788173041143।
2. ↑  Singh, K. S. (১৯৯৮)। *People of India: India's communities*। Oxford University Press। পৃষ্ঠা 2185।
3. ↑  Lavania, B.K; Samanta, D. K (১৯৯৮)। "Part II"। *People of India: Rajasthan*। Published by Ramdas G. Bhatkal for Popular Prakashan। পৃষ্ঠা 617−643। আইএসবিএন 978-8171547692।
**বিমলা রমন**  একজন অস্ট্রেলিয়ান অভিনেত্রী এবং প্রাক্তন মডেল যিনি ভারতীয় সিনেমায় কাজ করেছেন। তিনি মালায়ালাম, তেলেগু এবং তামিল ভাষার চলচ্চিত্রে অভিনয় করেন। অস্ট্রেলিয়ায় জন্ম ও বেড়ে ওঠা, ২০১৬ সালে তামিল ফিল্ম *Poi* এর মাধ্যমে তার আত্মপ্রকাশ ঘটে। একজন প্রতিষ্ঠিত ভরতনাট্যম নৃত্যশিল্পী এবং সিডনির নিউ সাউথ ওয়েলস বিশ্ববিদ্যালয় থেকে বিএসসি ইনফরমেশন সিস্টেমে স্নাতক, রমন ২০০৪ সালে মিস ইন্ডিয়া অস্ট্রেলিয়ার খেতাবও জিতেছিলেন।

কর্মজীবন
--------

রমন ২০০৬ সালে কৈলাসাম বালাচন্দর পরিচালিত একটি তামিল চলচ্চিত্র *Poi* এর মাধ্যমে তার অভিনয়ে আত্মপ্রকাশ করেন। তার প্রথম মালায়ালম ছবি ছিল *টাইম* উইথ সুরেশ গোপী। তিনি ২০০৭ সালে *প্রণায়াকলামে* আজমল আমীরের সাথে এবং *সূরিয়ানে* জয়রামের সাথে জুটি বেঁধেছিলেন। 

একই বছরে, তিনি *নাসরানীতে* মামুটির সাথে এবং *রোমিওতে* দিলীপের সাথেও উপস্থিত ছিলেন। তিনি মোহনলালের সাথে *কলেজ কুমারন* এবং ২০০৮ সালে দিলীপের সাথে *কলকাতা নিউজে* হাজির হন। বিমলা রমন অস্ট্রেলিয়ার সিডনিতে অবস্থিত নাটানালয় ড্যান্স একাডেমিতে যোগ দিয়েছিলেন। তিনি জয়লক্ষ্মী কান্দিয়ার অধীনে নৃত্য অধ্যয়ন করেছিলেন।২০১৬ সালের ফেব্রুয়ারিতে, তিনি অভিনেতা মোহনলালের সাথে মালয়ালম চলচ্চিত্র *ওপ্পাম-* এ অভিনয় করেছিলেন।

ফিল্মগ্রাফি
-----------

তথ্যসূত্র
---------

1. ↑  "Vimala Raman"। *Telegram*। ২৮ অক্টোবর ২০২০। ৯ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ৫ জুন ২০১৬।
2. ↑  "Vimala Raman crowned Miss India Australia"। *The Tribune*। ২৮ অক্টোবর ২০০৪। ২৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৫ জুন ২০১৬।
3. ↑  "Vimala Raman as Mohanlal's heroine"। *The Times of India*। ৫ ফেব্রুয়ারি ২০১৬। ২ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ৭ ফেব্রুয়ারি ২০১৬।
**দুর্গাচরণ ব্যানার্জী** (১৮৯৮-১৯৫২) ছিলেন একজন বাংলাভাষী ভারতীয় আইনজ্ঞ এবং প্রথম লোকসভার সংসদ সদস্য।

প্রাথমিক জীবন এবং শিক্ষা
------------------------

তিনি ১৮৯৮ সালের জানুয়ারি মাসে মেদিনীপুরে অনুকূল চরণ ব্যানার্জির কাছে জন্মগ্রহণ করেন। তিনি মেদিনীপুর কলেজ এবং স্কটিশ চার্চ কলেজে শিক্ষা লাভ করেন। পরে তিনি কলকাতা বিশ্ববিদ্যালয়ে ফৌজদারি আইন নিয়ে পড়াশোনা করেন। তিনি ত্রিগুণা দেবীকে ১৯১৩ সালের এপ্রিল মাসে বিয়ে করেন।

কর্মজীবন
--------

তিনি একজন ফৌজদারি আইনজীবী হিসাবে শুরু করেছিলেন। পরে তিনি পাবলিক প্রসিকিউটরদের প্যানেলে দায়িত্ব পালন করেন। তিনি ১৯২১ সালে মেদিনীপুর পৌরসভার মিউনিসিপ্যাল কমিশনার হিসেবেও কাজ করেছিলেন। পরে তিনি মেদিনীপুরের ডায়মন্ড অ্যামেচার থিয়েটারের ম্যানেজার হিসেবে কাজ করেন। তিনি মেদিনীপুরের রামকৃষ্ণ মিশন, সেবাশ্রম এবং হাসপাতালের কার্যকলাপের সাথে জড়িত ছিলেন।

তিনি ভারতীয় জনসংঘের প্রার্থী হিসাবে ১৯৫২ সালে প্রথম লোকসভা নির্বাচনে মেদিনীপুর-ঝাড়গ্রামের পূর্বের লোকসভা কেন্দ্র থেকে নির্বাচিত হন।

তথ্যসূত্র
---------

1. 1 2 3 4  Members Bioprofile
2. ↑  *Some Alumni of Scottish Church College* in *175th Year Commemoration Volume*. Scottish Church College, April 2008. page 592.
**সাউন্ড অ্যান্ড পিকচার আর্কাইভস ফর রিসার্চ অন উইমেন** (ইংরাজীতে সংক্ষেপে-  SPARROW, স্প্যারো) হল এমন একটি বেসরকারি সংস্থা তথা এনজিও যেটি ভারতীয় মহিলা লেখক শিল্পীদের কাজের দলিল ইত্যাদির আর্কাইভ তথা সংরক্ষণাগার। মহিলাসৃষ্ট ইতিহাসের এই আর্কাইভ ভারতের মুম্বাই শহরের দহিসারে অবস্থিত। সংরক্ষনাগারে  ভারতে মহিলাদের ইতিহাস সম্পর্কিত প্রিন্ট, ভিজ্যুয়াল, ফটোগ্রাফিক এবং ফিল্ম সামগ্রী সংরক্ষণ করা হয়েছে।  আর্কাইভটি ১৯৮৮ খ্রিস্টাব্দে ভারতের  তামিলভাষী নারীবাদী লেখক সি. এস.  লক্ষ্মী প্রতিষ্ঠা করেন।  এটি ভারতের নারী ইতিহাসের বৃহত্তম আর্কাইভ এবং এটি একটি ট্রাস্টি বোর্ড দ্বারা পরিচালিত হয়।

সংরক্ষণাগারটি দেশের বিভিন্ন প্রান্ত হতে মৌখিক ইতিহাস, ব্যক্তিগত কাগজপত্র, রেকর্ড করা বক্তৃতা, ফটোগ্রাফি, পোস্টার, গান, শিল্পকর্ম ইত্যাদি সংগ্রহ করে। স্পারো মহিলা শিল্পী ও লেখকদের নিয়ে বই প্রকাশ ছাড়াও তাদের উপর তথ্যচিত্রও তৈরি করে।

তথ্যসূত্র
---------

1. ↑  Onkar, Deepa (২৮ ফেব্রুয়ারি ২০১০)। "SPARROW flies high"। *The Hindu*। সংগ্রহের তারিখ ২১ জানুয়ারি ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Pant Zachariah, Mini (২২ ফেব্রুয়ারি ২০১০)। "A treasure of women's history at SPARROW"। *Hindustan Times*। ২৮ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২১ জানুয়ারি ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Faleiro, Sonia (১১ অক্টোবর ২০০৮)। "Spoken like a woman"। *Mint*। সংগ্রহের তারিখ ২১ জানুয়ারি ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Kumar, N Vinoth (২ জুলাই ২০১৩)। "Archiving politics of daily life"। *The New Indian Express*। ২১ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২১ জানুয়ারি ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**জাম্বিয়া স্কাউটস অ্যাসোসিয়েশন** হলো জাম্বিয়ার জাতীয় স্কাউটিং অ্যাসোসিয়েশন এবং ১৯৬৫ সালে বিশ্ব স্কাউট সংস্থা সদস্য হয়। এটি জিম্বাবুয়ে এবং মালাউইয়ের সাথে ইতিহাস শেয়ার করে যার সাথে এটি কয়েক দশক ধরে যুক্ত ছিল। ২০০৪ সালের হিসাবে অ্যাসোসিয়েশনের ৭,৩৯৬ সদস্য ছিল।

ইতিহাস
------

প্রাক্তন রোডেশিয়া এবং নিয়াসাল্যান্ডে স্কাউটিং শুরু হয়েছিল ১৯০৯ সালে যখন প্রথম বয় স্কাউট ট্রুপ নিবন্ধিত হয়েছিল। স্কাউটিং দ্রুত বৃদ্ধি পায় এবং ১৯২৪ সালে রোডেশিয়া এবং নিয়াসাল্যান্ড ডেনমার্কের এরমেলুন্ডেনে দ্বিতীয় বিশ্ব স্কাউট জাম্বোরিতে একটি বড় দল পাঠায়।

বয় স্কাউট আন্দোলনের ব্যাপক জনপ্রিয়তা ছিল এর বহিরঙ্গন কর্মসূচি যেমন হাইকিং, ক্যাম্পিং, রান্না এবং অগ্রগামীর কারণে যা ছিল প্রটেক্টরেটে অস্বাভাবিক। অতিরিক্তভাবে, প্রশিক্ষণ এবং প্রগতিশীল ব্যাজ সিস্টেমটি অন্যদের সাহায্য করার লক্ষ্যে ছিল, যার ফলে দায়িত্বশীল নাগরিকত্ব তৈরি হয়।

বিংশ শতাব্দীর শুরুতে বিদ্যমান পরিস্থিতির কারণে কালো আফ্রিকানদের জন্য "পাথফাইন্ডার" নামে একটি পৃথক আন্দোলন প্রতিষ্ঠিত হয়েছিল। ১৯৫০ সাল নাগাদ উভয় আন্দোলনকে একটি স্কাউট অ্যাসোসিয়েশনে একীভূত করার সময় বিবেচনা করা হয়েছিল।

১৯৭৩ সালে কেনান এইচ. এনগাম্বি *ব্রোঞ্জ উলফ*, বিশ্ব স্কাউট সংস্থা একমাত্র স্বাতন্ত্র্য, বিশ্ব স্কাউটিংয়ে ব্যতিক্রমী সেবার জন্য ওয়ার্ল্ড স্কাউট কমিটি কর্তৃক পুরস্কৃত হয়।

কর্মসূচী এবং আদর্শ
------------------

চিত্র:Eagle Award (Zambia Scouts Association).png ঈগল পুরস্কার ব্যাজ
এলাকায় নানা রাজনৈতিক গোলযোগের পর স্কাউটিং সক্রিয়। পুনরুদ্ধারের জন্য একটি পরিকল্পনা রয়েছে যা সম্পন্ন হয়েছে। গ্রামীণ স্কাউটিং ও সম্প্রদায় সেবার উপর জোর দেওয়া হয়েছে। তারা তাদের সদর দপ্তর ক্যাম্প সাইট এবং প্রশিক্ষণ কেন্দ্র পুনর্নির্মাণ করেছে।

স্কাউট সমিতি কাবওয়াটা ট্রেড স্কুল পরিচালনা করে। এখানে বেকার যুবকদের কাঠমিস্ত্রি ও কাঠমিস্ত্রির প্রশিক্ষণ দেওয়া হয়। মেটালওয়ার্কিং, রাজমিস্ত্রি এবং টেইলারিং অন্তর্ভুক্ত করার জন্য কার্যক্রম সম্প্রসারণের পরিকল্পনা রয়েছে। গ্রামীণ এলাকাগুলোকে অন্তর্ভুক্ত করতে এবং কৃষিকাজকে অন্তর্ভুক্ত করার জন্য এই কর্মসূচিকে আরও সম্প্রসারিত করা হবে৷

সর্বোচ্চ পদমর্যাদা হলো ঈগল পুরস্কার। স্কাউটের মূলমন্ত্র হল *উয়ে তাইরি*, সোয়াহিলিতে *প্রস্তুত হও*।

জাম্বিয়া স্কাউটস অ্যাসোসিয়েশনের স্কাউট প্রতীকটিতে একটি ঈগলের বৈশিষ্ট্য রয়েছে এটি একটি প্রতীক যেহেতু জাম্বিয়া ছিল ব্রিটিশ স্কাউটিং এর একটি ঔপনিবেশিক শাখা।

আরও দেখুন
---------

* জাম্বিয়ার গার্ল গাইডস অ্যাসোসিয়েশন
* বেটি ক্লে

তথ্যসূত্র
---------

1. ↑  "Zambian Scout"।
**আজিমপুর গোরস্থান** বাংলাদেশের ঢাকা শহরে আজিমপুরে অবস্থিত একটি মুসলমান সমাধিস্থল। একে আজিমপুর কবরস্থান হিসেবেও প্রায়শ উল্লেখ করা হয়। সপ্তদশ শতাব্দীতে ঢাকা শহরের পত্তনের সমসময়ে এই গোরস্থানের সূচনা হয়েছিল বলে অনুমান করা হয়।

আজিমপুর গোরস্থানের ভিতরের একটি ছবি

বর্ণনা
------

২৭ একর জমির ওপর গড়ে উঠেছে আজিমপুর গোরস্থান। এই গোরস্থানের দুটি অংশ রয়েছে যথা নতুন গোরস্থান ও আরেকটি পুরাতন গোরস্থান। পুরাতন গোরস্থানটি নতুন গোরস্থানের তুলনায় বেশ ছোট।

সুবিধাদি
--------

আজিমপুর গোরস্থান লাশ দাফন করা ছাড়াও লাশ ধোয়ানো এবং জানাজা পড়ার ব্যবস্থা আছে।

লাশের সংখ্যা
------------

এখানে কতটি লাশ দাফন করা হয়েছে তার কোনো হিসাব নেই। ২০১১ খ্রিষ্টাব্দে এই গণনায় দেখা যায় যে যায়, এখানে প্রতিদিন গড়ে ৩০-৩৫টি লাশ দাফন করা হয়। সপ্তাহে প্রায় ২০০-২৫০টি লাশ দাফন করা হচ্ছে। এখানে ব্রিটিশ আমল ও পাকিস্তান আমলের বেশ কিছু কবর সংরক্ষিত আছে।

বিধি-বিধান
----------

ঢাকা সিটি কর্পেরেশান এই গোরস্থানের ব্যবস্থাপনার দায়িত্বে নিয়োজিত।

লাশ দাফনের ব্যয়
----------------

ঢাকা দক্ষিণ সিটি কর্পোরেশন (ডিএসসিসি) এলাকার আজিমপুর কবরস্থানে লাশ দাফনের জন্য বর্তমানে মৃতের স্বজনদের কোন অর্থ খরচ হয় না। বর্তমানে যে কারও লাশ দাফনের জন্য প্রয়োজনীয় কাফনের কাপড়, সাবান, লোবান, বাঁশ, চাটাই ও কবর খোদাই করাসহ সব খরচ ডিএসসিসির নিজস্ব ফান্ড থেকে বহন করা হয়। গত ১২ সেপ্টেম্বর ২০১৮ থেকে এ কবরস্থানে সম্পূর্ণ বিনামূল্যে লাশ দাফন করা হচ্ছে।

উল্লেখযোগ্য ব্যক্তি
-------------------

এই কবরস্থানে শায়িত কিছু উল্লেখযোগ্য ব্যক্তি:

* ভাষা শহীদ আবদুস সালাম
* ভাষাশহীদ আবুল বরকত
* ভাষাশহীদ শফিউর রহমান
* ভাষাশহীদ আবদুল জব্বার
* আবদুর রহমান কাশগড়ী
* উবায়দুল হক

তথ্যসূত্র
---------

1. ↑  আজিমপুর কবরস্থান : নগরবাসীর চিরনিদ্রালয়
2. ↑  "জনকণ্ঠ , ১৩ অক্টোবর ২০১৮"। ১৪ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০১৯।
3. ↑  যুগের পর যুগ ধরে অবহেলার এক চূড়ান্ত নিদর্শন ভাষা শহীদ আবদুস সালাম, ডেইলি স্টার, ৭ এপ্রিল ২০২১
4. ↑  ফিরে দেখা ভাষা আন্দোলন, জনকণ্ঠ ৬ ফেব্রুয়ারি ২০১৫
5. ↑
**পাশ** হল হিন্দু মূর্তিতত্ত্বে বর্ণিত একটি অতিপ্রাকৃত অস্ত্র। দড়ির এক বিশেষ ধরনের ফাঁসকে পাশ বলে। হিন্দু ধর্মশাস্ত্র অনুসারে, এটি হল গণেশ, যম, বরুণ প্রমুখ কয়েকজন হিন্দু দেবতার অন্যতম অস্ত্র। 

বিঘ্ননাশের দেবতা গণেশের সাধারণ প্রতীক; বিঘ্নকে বন্ধন এবং মানুষকে বিঘ্ন থেকে মুক্তি দান করার তাঁর যে শক্তি, সেই শক্তিরই প্রতীক হল পাশ। মৃত্যুদেবতা যম পাশের মাধ্যমে মৃত্যুকালের জীবের দেহ থেকে আত্মাকে টেনে বের করে আনেন। শাস্ত্রীয় বর্ণনায় দেখা যায়, পাশে একটি বা দু’টি গিঁটে দু’টি বা তিনটি বন্ধনী রয়েছে।

সংস্কৃত ভাষায় "পাশ" শব্দটির আদি অর্থ "গিঁট" বা "গ্রন্থিবন্ধন"। সাধারণত শত্রুর হাত-পা বাঁধার জন্য অথবা পশু শিকারের জন্য পাশ ব্যবহৃত হয়। পাশ জাগতিক আসক্তির প্রতীক; আবার অমঙ্গল বা অজ্ঞানকে বন্দী ও বন্ধন করার কোনও দেবতার যে ক্ষমতা, তারও প্রতীক। আনন্দ কুমারস্বামী পাশের সঙ্গে জাগতিক বন্ধনের যোগটি ব্যাখ্যা করেছেন।

হিন্দুধর্মের শৈব সিদ্ধান্ত সম্প্রদায়ে পাশ হল ‘পতি-পশু-পাশ’ ত্রয়ীর একটি অংশ। এই তিনটি শব্দের অর্থ হল যথাক্রমে "প্রভু, পশু, রজ্জু"; যা ঈশ্বর, মানব ও জগতের প্রতীক। "পতি" শব্দের মাধ্যমে ঈশ্বরকে শিব রূপে ব্যাখ্যা করা হয়েছে। উল্লেখ্য, তিনিই এই সম্প্রদায়ের প্রধান দেবতা। "পশু" হল মানুষের আত্মা এবং "পাশ" হল শিবের একটি বিশেষ ক্ষমতা। এই ক্ষমতার বলে তিনি আত্মাকে সত্যের পথে পৌঁছে দিতে পারেন অথবা এই ক্ষমতার বলে তিনি "অজ্ঞ" জীবকে তাঁর মায়ার প্রতি প্ররোচিতও করতে পারেন।

অলংকরণ
------

* গণেশগণেশ
* যমযম
* বরুণ সর্পরূপী একটি পাশ ধরে রয়েছেনবরুণ সর্পরূপী একটি পাশ ধরে রয়েছেন

তথ্যসূত্র
---------

1. 1 2  Eva Rudy Jansen (১৯৯৩)। *The Book of Hindu Imagery: Gods, Manifestations and Their Meaning*। Binkey Kok Publications। আইএসবিএন 978-90-74597-07-4।
2. 1 2  James G. Lochtefeld (২০০২)। "Pasha"। *The Illustrated Encyclopedia of Hinduism: N-Z*। The Rosen Publishing Group। পৃষ্ঠা 505। আইএসবিএন 978-0-8239-3180-4।
3. 1 2  Rao, T.A. Gopinatha (১৯১৪)। *Elements of Hindu iconography*। 1: Part I। Madras: Law Printing House। পৃষ্ঠা 8।
4. 1 2 3  René Guénon (২০০৪)। *Symbols of Sacred Science*। Sophia Perennis। পৃষ্ঠা 328–330। আইএসবিএন 978-0-900588-77-8।
5. ↑  Subramuniya; Subramuniya (Master.) (২০০০)। *Loving Ganeśa: Hinduism's Endearing Elephant-faced God*। Himalayan Academy Publications। পৃষ্ঠা 508। আইএসবিএন 978-1-934145-17-3।
**বারফয়েড পরীক্ষা** হলো মনোস্যাকারাইডের উপস্থিতি শনাক্ত করতে ব্যবহৃত একটি রাসায়নিক পরীক্ষা যায়। প্রদত্ত নমুনায় মনোস্যাকারাইড উপস্থিত থাকলে বারফয়েড বিকারক ইতিবাচক ফল দেয়। এই বিক্রিয়ায় কপার (II) অ্যাসিটেড বা কিউপ্রাস অ্যাসিটেড বিজারিত হয়ে কপার (II) অক্সাইড বা কিউপ্রাস অক্সাইডের (Cu2O) ইটের মতো লাল রঙের অধঃক্ষেপ তৈরি করে।

R-CHO + 2 Cu2+ + 2 H2O → R-COOH + **Cu2O**↓ + 4H +
ডাইস্যাকারাইডও কখনো কখনো এই বিক্রিয়া করতে পারে, তবে তা অনেক ধীরগতির হয়। মনোস্যাকারাইডের অ্যালডিহাইড গ্রুপ সাধারণত একটি চক্রীয় হেমিয়াসিটাল গঠন করে এবং কার্বক্সিলেটে জারিত হয়। সোডিয়াম ক্লোরাইড সহ অন্যান্য কিছু পদার্থ এই বিক্রিয়ায় বিঘ্ন ঘটাতে পারে।

এর উদ্ভাবক হলেন ডেনিশ রসায়নবিদ ক্রিস্টেন থমসেন বারফয়েড। এটি প্রাথমিকভাবে উদ্ভিদবিদ্যায় ব্যবহৃত হয়।[]

পরীক্ষাটি অ্যালডিহাইডে ফেহলিং দ্রবণের বিক্রিয়ার অনুরূপ।

গঠন
---

বারফোডের বিকারক ১% অ্যাসিটিক অ্যাসিড দ্রবণে কপার (II) অ্যাসিটেটের ০.৩৩ মোলার দ্রবণ নিয়ে গঠিত। এই রি-অ্যাজেন্ট বা বিকারক সাধারণত ভালো থাকে না, তাই এটি প্রয়োজনের সময়েই তৈরি করা উচিত,

বারফোডের বিকারকের ১ ফোঁটা একটি টেস্ট টিউবে প্রদত্ত নমুনার ২ মিলি লিটারের সঙ্গে যোগ করতে হয়। তারপর ৩ মিনিটের জন্য ওয়াটার বাথে উত্তপ্ত করে ঠান্ডা হতে দেওয়া হয়। ইটের মতো লাল রঙের অধঃক্ষেপ দেখা গেলে মনোস্যাকারাইড উপস্থিতি নিশ্চিত হওয়া যায়।

তথ্যসূত্র
---------

1. 1 2  C. Barfoed (১৮৭৩)। "Über die Nachweisung des Traubenzuckers neben Dextrin und verwandten Körpern": 27। ডিওআই:10.1007/BF01462957।
2. ↑  Biochemistry Department। "Colorimetric Identification of Unknown Sugars"। *Biochemistry Laboratory 353*। Smith College। ২০০৬-০৭-১৬ তারিখে মূল থেকে আর্কাইভ করা।
3. ↑  William H. Welker (১৯১৫)। "A Disturbing Factor in Barfoed's Test": 2227–2230। ডিওআই:10.1021/ja02174a036।
4. ↑  "Barfoed Reagent Safety Data Sheet" (পিডিএফ)। *Broward Central Science*। Carolina Biological Supply Company। ১৪ ফেব্রুয়ারি ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ১০ সেপ্টেম্বর ২০২০।
5. ↑  Bowen, Graham and Williams (১৯৫৭)। *A Students' Handbook of Organic Qualitative Analysis*। University of London Press। পৃষ্ঠা 73।

টেমপ্লেট:জৈব বিক্রিয়া
**রিম্যান হাইপোথিসিস**, প্রায়শই **রিমান জেটা হাইপোথিসিস** বা কেবল **রিম্যানের হাইপোথিসিস** হিসাবে পরিচিত, গণিতের সবচেয়ে বিখ্যাত অমীমাংসিত সমস্যাগুলির মধ্যে একটি। এটি 1859 সালে জার্মান গণিতবিদ বার্নহার্ড রিম্যান প্রণয়ন করেছিলেন।

রিম্যান হাইপোথিসিসের কেন্দ্রীয় ধারণাটি রিম্যান জেটা ফাংশনের ন্যূনতম শূন্যগুলির বিতরণের সাথে সম্পর্কিত, যা ζ (গুলি) দ্বারা চিহ্নিত করা হয়। রিম্যান জেটা ফাংশন একটি জটিল ফাংশন যা সংখ্যা তত্ত্ব এবং মৌলিক সংখ্যার সাথে গভীর সংযোগ রয়েছে। হাইপোথিসিসে বলা হয়েছে যে রিম্যান জেটা ফাংশনের সমস্ত নৃতাত্ত্বিক শূন্যগুলি জটিল সমতলের একটি নির্দিষ্ট উল্লম্ব রেখায় অবস্থিত, যা "সমালোচনামূলক রেখা" নামে পরিচিত।

গাণিতিকভাবে, রিম্যান হাইপোথিসিসটি নিম্নরূপ প্রকাশ করা যেতে পারে: "রিম্যান জেটা ফাংশন ζ (গুলি) এর সমস্ত ন্যূনতম শূন্যগুলির 1/2 এর সমান একটি বাস্তব অংশ রয়েছে। অন্য কথায়, যদি ζ (গুলি) এর একটি ন্যূনতম শূন্যকে s = a + bi হিসাবে চিহ্নিত করা হয়, যেখানে "a" এবং "b" প্রকৃত সংখ্যা, তবে হাইপোথিসিসটি দাবি করে যে a = 1/2।

রিম্যান হাইপোথিসিসের সংখ্যা তত্ত্বের জন্য গভীর প্রভাব রয়েছে, বিশেষত মৌলিক সংখ্যার বন্টন সম্পর্কিত। যদি সত্য প্রমাণিত হয়, তবে এটি মৌলিক সংখ্যাগুলির বন্টন সম্পর্কে গভীর ধারণা সরবরাহ করবে এবং মৌলিক সংখ্যাসম্পর্কিত অনেক গুরুত্বপূর্ণ অনুমানকে নিশ্চিত করবে। যাইহোক, 

রিম্যান হাইপোথিসিস এত গুরুত্বপূর্ণ যে, বছরের পর বছর ধরে গণিতবিদদের উল্লেখযোগ্য প্রচেষ্টা সত্ত্বেও, রিম্যান হাইপোথিসিস অপ্রমাণিত রয়ে গেছে। এটি সাতটি "সহস্রাব্দ পুরষ্কার সমস্যা" এর মধ্যে একটি হিসাবে বিবেচিত হয়, এবং প্রমাণ করা এত কঠিন যে ক্লে ম্যাথমেটিক্স ইনস্টিটিউট এটি প্রমাণ করার জন্য প্রথম ব্যক্তিকে $ 1,000,000 প্রস্তাব করেছে।

তথ্যসূত্র
---------

1. ↑  "সংরক্ষণাগারভুক্ত অনুলিপি" (পিডিএফ)। ২২ ডিসেম্বর ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ সেপ্টেম্বর ২০২৩।
2. ↑
**ফুল স্টপ** (ইংরেজি: full stop), যা **পিরিয়ড** (ইংরেজি: period) বা **বিন্দু** নামেও পরিচিত, মূলত লাতিন লিপিতে ব্যবহৃত একটি যতিচিহ্ন (.), যা বিভিন্ন উদ্দেশ্যে ব্যবহৃত হয়। লাতিন লিপিতে এটি অনেকসময় নির্দেশক বাক্যের সমাপ্তি বা পূর্ণচ্ছেদ বোঝানোর জন্য ব্যবহৃত হয়।

এছাড়া ফুল স্টপ অনেকসময় শব্দ সংক্ষেপণের শেষে যোগ করা হয়। লাতিন লিপিতে এটি সংক্ষেপণে ব্যবহৃত প্রথম অক্ষরের পরে বা একটি আদ্যক্ষর বা সংক্ষিপ্ত শব্দে প্রতিটি পৃথক অক্ষরের পরে যোগ করা হয় (যেমন: "U.S.A.")। তবে আদ্যক্ষর বা সংক্ষিপ্ত বর্ণের পরে ফুল স্টপের ব্যবহার হ্রাস পাচ্ছে, এবং এর মধ্যে অনেক বিন্দুহীন সংক্ষেপণ সর্বজনীন হয়ে উঠেছে (যেমন: "UK", "NATO")।

ইংরেজিভাষী জগতে ফুল স্টপের অনুরূপ একটি যতিচিহ্ন দশমিক বিভাজক ও অন্যান্য উদ্দেশ্যে ব্যবহৃত হয়, যা **পয়েন্ট** (point) বা **ডট** (dot) নামে পরিচিত। মধ্যবিন্দু থেকে আলাদা করার জন্য একে অনেকসময় "বেসলাইন ডট" (baseline dot) বলা হয়।

তথ্যসূত্র
---------

1. 1 2  Williamson, Amelia A.। "Period or Comma? Decimal Styles over Time and Place" (পিডিএফ)। *Science Editor*। **31** (2): 42–43। ফেব্রুয়ারি ২৮, ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ সেপ্টেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Truss, Lynn (২০০৪)। *Eats, Shoots & Leaves: The Zero Tolerance Approach to Punctuation*। New York: Gotham Books। পৃষ্ঠা 25। আইএসবিএন 1-59240-087-6। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
বহিঃত্বক (Epidermis) ও অন্তঃত্বক (Dermis)
**বহিঃত্বক** হচ্ছে প্রাণীদেহের সবচেয়ে বাইরের অংশ যা বিশেষ কোষগুচ্ছ দ্বারা গঠিত। ইউমেটাজোয়ার ঊর্ধ্বে সকল প্রাণীর দেহ আবরণ হিসেবে বহিঃত্বক বিদ্যমান। ইংরেজিতে একে *এপিডার্মিস* বা *ইপিডার্মিস* বলে। বহিঃত্বক সাধারণত এপিথেলিয়াম নাম কোষগুচ্ছ দ্বারা আবৃত।

বহিঃত্বক প্রাণীভেদে একস্তর থেকে বহুস্তরের হতে পারে। কোন কোন প্রাণীর বহিঃত্বক নির্দিষ্ট সময় পর পর পরিবর্তিত হয়, যেমন- সরীসৃপ। বিভিন্ন প্রাণীর বহিঃত্বক থেকে মিউকাস নিঃসৃত হয়। কোন কোন প্রাণীর বহিঃত্বক আবার পালক, আঁশ, লোম ইত্যাদি দ্বারা আবৃত থাকে।

তথ্যসৃত্র
---------

1. ↑  Ruppert, E.E. Fox, R.S. and Barnes, R.D. (২০০৪)। "Introduction to Metazoa"। *Invertebrate Zoology* (7 সংস্করণ)। Brooks / Cole। পৃষ্ঠা 59–60। আইএসবিএন 0-03-025982-7। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
2. ↑  Ruppert, E.E. Fox, R.S. and Barnes, R.D. (২০০৪)। "Introduction to Eumetazoa"। *Invertebrate Zoology* (7 সংস্করণ)। Brooks / Cole। পৃষ্ঠা 99–103। আইএসবিএন 0-03-025982-7। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
ডা.**রুস্তমজি বোমানজি বিলিমোরিয়া** (১৩ মে ১৮৮২ - ? ) ছিলেন একজন ভারতের  মহারাষ্ট্র রাজ্যের চিকিৎসক ও সমাজকর্মী। চিকিৎসাক্ষেত্রে অবদানের জন্য ভারত সরকার ১৯৬১ খ্রিস্টাব্দে দেশের তৃতীয় সর্বোচ্চ বেসামরিক পুরস্কার  পদ্মভূষণে ভূষিত করে।

জীবনী
-----

রুস্তমজি বোমানজি বিলিমোরিয়ার জন্ম ১৮৮২ খ্রিস্টাব্দের ১৩ মে  ব্রিটিশ ভারতের  বোম্বে প্রেসিডেন্সির মুম্বাইয়ে। তিনি বোমানজি জামশেদজি বিলিমোরিয়ার চার সন্তানের সর্বকনিষ্ঠ ছিলেন। প্রশিক্ষিত চিকিৎসক রুস্তমজি ১৯১২ খ্রিস্টাব্দে  পুনেতে যক্ষ্মা রোগের চিকিৎসার জন্য বেল-এয়ার স্যানিটোরিয়াম তথা আরোগ্য আশ্রম প্রতিষ্ঠা করেন। ১৯১৪ খ্রিস্টাব্দে যক্ষ্মা রোগীদের স্বাস্থ্যের পক্ষে উপযুক্ত আবহাওয়ার মহারাষ্ট্রের হিল স্টেশন পঞ্চগনির ডালকিথ-এ স্থানান্তরিত করেন। ২৫০ শয্যা বিশিষ্ট স্বাস্থ্যসেবা কেন্দ্রটি ভারতীয় রেড ক্রস সোসাইটি দ্বারা পরিচালিত হয়।  যক্ষ্মারোগের চিকিৎসায় তিনি যে অবদান রাখেন সে জন্য তিনি প্রথম অ্যান্টি-টিবি অ্যাসোসিয়েশন অফ ইন্ডিয়ার স্বর্ণপদক লাভ করেন। 

ডা.রুস্তমজি বোমানজি বিলিমোরিয়া সমাজকর্মী 'গুলেস্তান রুস্তম বিলিমোরিয়া'কে বিবাহ করেন। 

চিকিৎসায় অবদানের জন্য ভারত সরকার তাকে ১৯৬১ খ্রিস্টাব্দে দেশের তৃতীয় সর্বোচ্চ বেসামরিক সম্মান পদ্মভূষণে ভূষিত করে ।

তথ্যসূত্র
---------

1. ↑  "Padma Awards - Interactive Dashboard"। সংগ্রহের তারিখ ২০২৩-০৯-০৫।
2. 1 2  "About us"। সংগ্রহের তারিখ ২০২৩-১০-০৯।
3. ↑  "About Us"। Belair Panchgani। ২০১৬। ২৯ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৬ মার্চ ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Padma Awards" (পিডিএফ)। Ministry of Home Affairs, Government of India। ২০১৬। ১৫ অক্টোবর ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ জানুয়ারি ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**দ্রোণাচার্য পুরস্কার** হল ভারতবর্ষের বিভিন্ন খেলাধুলায় প্রশিক্ষক (কোচ) হিসেবে অসামান্য অবদানের জন্য তাঁদেরকে পুরস্কৃত করার কর্মসূচি। এটি প্রাচীন ভারতের সংস্কৃত মহাকাব্য মহাভারতের উল্লেখযোগ্য চরিত্র দ্রোণাচার্যের (গুরু দ্রোণ) নামে নামকরণ করা হয়। তিনি উন্নত সামরিক যুদ্ধের প্রশিক্ষক ছিলেন এবং কৌরব এবং পাণ্ডব রাজপুত্রদের অস্ত্রবিদ্যা প্রশিক্ষণের জন্য প্রসিদ্ধ হন। এটি খেলাধুলার প্রশিক্ষকদের জন্য সর্বোচ্চ পুরস্কার। এটি যুব ও ক্রীড়া মন্ত্রণালয় কর্তৃক প্রতি বছর পুরস্কৃত হয়। প্রাপকদের মন্ত্রণালয় দ্বারা গঠিত একটি কমিটি দ্বারা নির্বাচিত করা হয় এবং চার বছর ধরে "ধারাবাহিকভাবে অসামান্য এবং মেধাবী কাজ এবং ক্রীড়াবিদদের আন্তর্জাতিক ইভেন্টগুলিতে দক্ষতা অর্জন করতে সক্ষম" করার জন্য সম্মানিত করা হয়। এটি প্রথম ১৯৮৫ খ্রীষ্টাব্দে প্রদান করা হয়। প্রশিক্ষণে আজীবন অবদানের জন্য দুটি পুরষ্কার মনোনীত করা হয় যেখানে 20 বছর বা তারও বেশি সময় ধরে "অসামান্য ক্রীড়াবিদ" তৈরির অর্জনগুলি বিবেচনা করা হয়। ২০২০ সালের হিসাবে, এই পুরষ্কারে দ্রোণাচার্যের একটি ব্রোঞ্জের মূর্তি, একটি শংসাপত্র, আনুষ্ঠানিক পোশাক এবং ₹১৫ লক্ষ (১৯,০০০ মার্কিন ডলার) এর নগদ পুরষ্কার রয়েছে।

তথ্যসূত্র
---------

1. ↑  "Dronacharya Award: Honouring the teacher who moulds an athlete into a star"। *Olympics.com* (ইংরেজি ভাষায়)। সংগ্রহের তারিখ ২০২২-১১-০৩।
2. ↑  "Khel Ratna awardees to receive 25 lakh, 15 lakh for Arjuna awardees"। *The New Indian Express*। সংগ্রহের তারিখ ২০২২-১১-০৩।
3. ↑  "Dronacharya Award"। *Wikipedia* (ইংরেজি ভাষায়)। ২০২২-১০-২৬।

বহিঃসংযোগ
---------

* দ্রোণাচার্য পুরস্কার প্রাপকগণ
**তাহেরউদ্দিন ঠাকুর** (মৃত্যু: ১ ফেব্রুয়ারি ২০০৯) ছিলেন একজন বাংলাদেশী রাজনীতিবিদ। তিনি রাষ্ট্রপতি শেখ মুজিবুর রহমানের মন্ত্রিপরিষদে তথ্য প্রতিমন্ত্রী ছিলেন।

জীবনী
-----

তাহেরউদ্দিন ঠাকুর মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন কুমিল্লা-২ আসন থেকে সংসদ সদস্য নির্বাচিত হন। তিনি রাষ্ট্রপতি শেখ মুজিবুর রহমানের মন্ত্রিপরিষদে তথ্য প্রতিমন্ত্রী ছিলেন।

১৯৭৫ সালের ১৫ আগস্ট শেখ মুজিবুর রহমান হত্যার অভিযোগে ১৯৯৬ সালের ১৪ আগস্ট ঠাকুরকে গ্রেপ্তার করা হয়েছিল। পরে তিনি মামলা থেকে খালাস পেয়েছিলেন। ২০০৪ সালের ২০ শে অক্টোবর, মেট্রোপলিটন দায়রা জজ আদালত (ট্রায়াল কোর্ট) ঠাকুরকে জেল হত্যা মামলার অপর অভিযোগ থেকে মুক্তি দেয়।

ঠাকুর দৈনিক ইত্তেফাকের সাংবাদিক হিসাবে কাজ করেছিলেন। বৃক্কের রোগে আক্রান্ত হয়ে তিনি ২০০৯ সালের ১ ফেব্রুয়ারিতে মারা যান।

তথ্যসূত্র
---------

1. 1 2 3  "Taheruddin Thakur dies" (ইংরেজি ভাষায়)। bdnews24.com। ১৭ ফেব্রুয়ারি ২০০৯। সংগ্রহের তারিখ ৭ সেপ্টেম্বর ২০১৬।
2. ↑  "BANGABANDHU AND LAPSES IN HIS SECURITY" (ইংরেজি ভাষায়)। দ্য ডেইলি স্টার। ১৫ আগস্ট ২০১৪। সংগ্রহের তারিখ ৭ সেপ্টেম্বর ২০১৬।
3. ↑  আসাদুজ্জামান। "বস সবকিছুর ব্যবস্থা নিচ্ছেন"। *Prothomalo*। ২০২২-০৩-১৪ তারিখে মূল থেকে আর্কাইভ করা। সংগ্রহের তারিখ ২০২২-০৩-১৪।
4. ↑  Sarkar, Ashutosh (২৯ জানুয়ারি ২০১০)। "Long road to justice" (ইংরেজি ভাষায়)। দ্য ডেইলি স্টার। সংগ্রহের তারিখ ৭ সেপ্টেম্বর ২০১৬।
5. ↑  "Marfat, Mridha to be hanged in Jail Killing Case" (ইংরেজি ভাষায়)। The Daily Ittefaq। ৩০ এপ্রিল ২০১৩। ১৪ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০১৬।
**কাজী শাহানা পারভীন** একজন বাংলাদেশি শ্যুটার যিনি ১৯৯২ সালের গ্রীষ্মকালীন অলিম্পিকে মহিলাদের ১০ মিটার এয়ার রাইফেল ইভেন্ট, ১৯৯৪ এশিয়ান গেমস এবং ১৯৯৮ কমনওয়েলথ গেমসে অংশ নেন।

কর্মজীবন
--------

বার্সেলোনায় অনুষ্ঠিত ১৯৯২ গ্রীষ্মকালীন অলিম্পিকের সময়ে পারভীন মহিলা ১০ মিটার এয়ার রাইফেল ইভেন্টে প্রতিনিধিত্ব করেন কিন্তু চূড়ান্ত রাউন্ডে যোগ্যতা অর্জনে ব্যর্থ হন। কোয়ালিফাইং রাউন্ডে তিনি ৩৭৯ পয়েন্ট অর্জন করেন এবং ৪৩ তম স্থান লাভ করেন। দুই বছর পর, পারভীন হিরোশিমা এশিয়ান গেমসে প্রতিদ্বন্দ্বিতা করেন। তিনি ১০ মিটার এয়ার রাইফেল এবং ৫০ মিটার রাইফেলে ৩ টি পজিশন এবং ৫০ মিটার রাইফেলে প্রেন ইভেন্টে অংশ নেন এবং যথাক্রমে ২৭, ১৪ এবং ২৬ তম অবস্থান গ্রহণ করেন তবে এর মধ্যে কোনটির ফাইনাল খেলার যোগ্যতা অর্জন করেননি। ১৯৯৮ সালে, কমনওয়েলথ গেমসে মহিলাদের ফ্রি রাইফেল প্রোনি জোড়া জন্য সাবরিনা সুলতানার সাথে যুক্ত হন এবং অষ্টম স্থান অর্জন করেন।

২০০৮ সালের ইন্দো-বাংলা গেমসে পারভীন বাংলাদেশী মহিলা দলের ম্যানেজার ছিলেন। ১৯৯৮ সালে বাংলাদেশ জাতীয় ক্রীড়া পুরস্কার পাওয়া ১০ জনের মধ্যে তিনি ছিলেন। ২০১৬ সালে তিনি বাংলাদেশ স্পোর্টস প্রেস অ্যাসোসিয়েশন কর্তৃক সম্মানিত হন।

তথ্যসূত্র
---------

1. 1 2  "Shahana Parveen"। ২ সেপ্টেম্বর ২০০৯ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০১৭।
2. ↑  "Parveen, Kazi Shahana"। International Shooting Sport Federation। সংগ্রহের তারিখ ১৩ নভেম্বর ২০১৭।
3. ↑  Groom, Graham। *The Complete Book of the Commonwealth Games*। Lulu.com। পৃষ্ঠা 281। আইএসবিএন 978-0-244-94031-7।
4. ↑  "Indo-Bangla Games briefs"। *The Daily Star*। ১৩ ফেব্রুয়ারি ২০০৮। সংগ্রহের তারিখ ১৩ নভেম্বর ২০১৭।
5. ↑  "Prime Minister Sheikh Hasina at Sports Award 1999"। Bangla2000। ১৪ ডিসেম্বর ২০০০।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
6. ↑  "BSPA to honour 18 gold medalist sportswomen"। The New Nation। ১৪ এপ্রিল ২০১৬। ১৩ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০১৭।
**আর্মি ইনস্টিটিউট অব বিজনেস এডমিনিস্ট্রেশন, সিলেট** বা **আর্মি আইবিএ, সিলেট** হচ্ছে জালালাবাদ সেনানিবাসে অবস্থিত একটি বিজনেস স্কুল। এটি বাংলাদেশ সেনাবাহিনী কর্তৃক পরিচালিত ও বাংলাদেশ ইউনিভার্সিটি অব প্রফেশনালস এর অধিভুক্ত। এটির শিক্ষাগত পাঠ্যক্রমটি বাংলাদেশ ইউনিভার্সিটি অব প্রফেশনালস এর একাডেমিক কাউন্সিল এবং সিন্ডিকেট কর্তৃক অনুমোদিত এবং নিয়ন্ত্রিত হয়। ইনস্টিটিউটটি - অপারেশন্স ম্যানেজমেন্ট, বিপণন, অর্থায়ন, অ্যাকাউন্টিং, মানবসম্পদ ব্যবস্থাপনা এবং সরবরাহ চেইন পরিচালনাসহ বিভিন্ন বিশেষীকরণ ক্ষেত্রগুলিতে ব্যবসায় প্রশাসনে স্নাতক (বিবিএ) এবং ব্যবসায় প্রশাসনে মাস্টার (এমবিএ) ডিগ্রী প্রদান করে।

ইতিহাস
------

আর্মি ইনস্টিটিউট অব বিজনেস এডমিনিস্ট্রেশন ১৫ জানুয়ারি, ২০১৫ সালে সিলেট জালালাবাদ ক্যান্টনমেন্টে প্রতিষ্ঠা করা হয়। এটি বাংলাদেশ ইউনিভার্সিটি অব প্রফেশনালস-এর অধিভুক্ত একটি প্রতিষ্ঠান বাংলাদেশ সেনাবাহিনীর দ্বারা পরিচালিত হয়। ব্রিগেডিয়ার জেনারেল এম জহিরুল ইসলাম, এনডিসি, পিএসসি, জি (অব।) ইনস্টিটিউটের প্রতিষ্ঠাতা পরিচালক ছিলেন। এটি বাংলাদেশ ইউনিভার্সিটি অব প্রফেশনালস-এর শিক্ষাক্রম অনুসরণ করে থাকে। এই প্রতিষ্ঠানের অস্থায়ী ক্যাম্পাস জালালাবাদ ক্যান্টনমেন্ট পাবলিক স্কুল এন্ড কলেজ, সিলেটে প্রতিষ্ঠা করা হয়।

অবস্থান
-------

ইনস্টিটিউটটি সিলেট থেকে আট কিলোমিটার উত্তর পশ্চিমে, সিলেট-তামাবিল মহাসড়কের পাশে জালালাবাদ সেনানিবাসে অবস্থিত।

পরিচালনা
--------

ইনস্টিটিউটটি সিলেট আঞ্চলিক সদরের মাধ্যমে বাংলাদেশ সেনাবাহিনী দ্বারা পরিচালিত হয়। সিলেট এলাকার এরিয়া কমান্ডার হলেন ইনস্টিটিউটের প্রধান। সেনাবাহিনী, অনুষদ সদস্য, প্রশাসনিক কর্মী, শিক্ষার্থী এবং অভিভাবকদের প্রতিনিধি সমন্বয়ে গঠিত আঠারো সদস্যের পরিচালনা পর্ষদ দ্বারা ইনস্টিটিউটটি পরিচালিত হয়। একাডেমিক পাঠ্যক্রমটি বাংলাদেশ মঞ্জুরি কমিশনের বিধি মোতাবেক বাংলাদেশ ইউনিভার্সিটি অফ প্রফেশনালস দ্বারা পরিচালিত হয়।

পাঠ্যক্রম
---------

ইনস্টিটিউটের বর্তমান পাঠ্যক্রমে ব্যাচেলর অব বিজনেস অ্যাডমিনিস্ট্রেশন (বিবিএ) এবং বিজনেস অ্যাডমিনিস্ট্রেশন (এমবিএ) প্রোগ্রাম রয়েছে। বিশেষায়িত প্রধান ক্ষেত্রগুলির মধ্যে অন্তর্ভুক্ত রয়েছে অপারেশন পরিচালনা, অ্যাকাউন্টিং, আর্থিক, বিপণন, মানবসম্পদ পরিচালনা এবং সরবরাহ চেইন পরিচালনা।

আরও দেখুন
---------

* আর্মি ইনস্টিটিউট অব বিজনেস এডমিনিস্ট্রেশন, সাভার

তথ্যসূত্র
---------

1. 1 2  "Army Institute of Business Administration"। *www.aibasylhet.edu.bd*। সংগ্রহের তারিখ ২০১৭-০৪-০৩।
2. ↑  Independent, The। "Delivering education by the army"। *Delivering education by the army | theindependentbd.com*। সংগ্রহের তারিখ ২০১৭-০৪-০৩।
**লিশিপা** হল উত্তর-পূর্ব ভারতের সীমান্তবর্তী রাজ্য অরুণাচল প্রদেশের অন্তর্ভুক্ত একটি উপজাতি গোষ্ঠী। এরা সাধারণত অরুণাচলের পশ্চিম কামেং জেলার বিস্তৃত দিরাং উপত্যকা অঞ্চলে বসবাস করে। এরা জাতিগতভাবে চুগপা এবং মনপা উভয়ের সাথে সম্পর্কিত এবং তারা আনুষ্ঠানিকভাবে মনপা উপজাতি হিসাবে শ্রেণীবদ্ধ। কিন্তু এদের কথিত ভাষার উৎস পরীক্ষা করতে গিয়ে দেখা গেছে যে অরুণাচলের অন্যান্য বেশ কিছু ঐতিহ্যশালী জনজাতি যেমন শেরডুকপেন, সুলুং এবং বুগুন ইত্যাদি জনজাতির সাথে এদের অনেক ভাষাগত মিল বর্তমান। এই ভাষাগত বৈশিষ্ট্য এদের মনপাদের থেকে আলাদা এক স্বতন্ত্র পরিচয় প্রদান করেছে। লিশিপারা অরুণাচল প্রদেশের এক গুরুত্বপূর্ণ উপজাতি গোষ্ঠী।

প্রচলিত তথ্য অনুযায়ী তিব্বত থেকে প্রথমদিকে যেসকল অভিবাসীরা সীমান্ত পেরিয়ে ভারতের অরুণাচল প্রদেশে এসে বসতি স্থাপন করেছিল লিশিপারা তাদেরই বংশধর। উপজাতি হিসাবে অরুণাচলের অধিবাসী মনপা উপজাতিদের তুলনায় এদের সামাজিক মর্যাদা কম। লিশিপারা পাথর এবং কাঠ দিয়ে তাদের বাড়ি তৈরী করে। তাদের বড়ির মেঝে তৈরি হয় কাঠের তক্তা দিয়ে। তারা বাঁশের ছাউনি দিয়ে বাড়ির ছাদ তৈরী করে। মনপাদের ন্যায় লিশিপা উপজাতির লোকেরাও মূলত তিব্বতি বৌদ্ধধর্ম অনুসরণ করে।[]

স্থানীয় অন্যান্য জনগোষ্ঠীর ভাষার সাথে লিশিপাদের ভাষাকেও একই শ্রেণিতে অন্তর্ভুক্ত করা হয়েছে। এই বিশেষ শ্রেণীভুক্ত ভাষার নাম *খো-বওয়া*। এই ভাষায় তিব্বতীয় ভাষার প্রভাব ও সাথে সাথে বর্মী ভাষার প্রভাবও লক্ষ্য করা যায়। তাই মনে করা হয় এটি সম্ভবত তিব্বত-বর্মা ভাষার অপভ্রংশ থেকে সৃষ্ট।[]

তথ্যসূত্র
---------

1. ↑  Mahendra Lal Patel (১৯৯৭)। *Awareness in Weaker Section: Perspective Development and Prospects*। M.D. Publications Pvt. Ltd.। পৃষ্ঠা 253। আইএসবিএন 81-7533-029-5। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Christopher Moseley (২০০৭)। *Encyclopedia of the World's Endangered Languages*। Routledge। পৃষ্ঠা 297। আইএসবিএন 978-0-7007-1197-0। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**নেইভার** (ইংরেজি: Naver; কোরীয়: 네이버) একটি দক্ষিণ কোরীয় ইন্টারনেট ভিত্তিমঞ্চ। কোরিয়ার নেইভার কর্পোরেশন এটির পরিচালক। ১৯৯৯ সালে দক্ষিণ কোরিয়ার স্ব-উদ্ভাবিত অনুসন্ধান ইঞ্জিন ব্যবহারকারী প্রথম আন্তর্জাল প্রবেশদ্বার (ওয়েব পোর্টাল) হিসেবে এটি যাত্রা শুরু করে। এটি ছিল বিশ্বের প্রথম পূর্ণাঙ্গ অনুসন্ধান সুবিধা প্রদানকারী ওয়েবসাইট, যেখানে বিভিন্ন শ্রেণীর অনুসন্ধান ফলাফল সংকলিত একটিমাত্র ফলাফল পাতায় সেগুলিকে প্রকাশ করা হত। এরপর নেইভার আরও বেশ কিছু নতুন সেবা যোগ করেছে, যাদের মধ্যে বৈদ্যুতিন ডাক (ই-মেইল) ও সংবাদের মতো প্রাথমিক সুবিধাগুলি থেকে শুরু করে বিশ্বের প্রথম ইন্টারনেটভিত্তিক প্রশ্নোত্তর ভিত্তিমঞ্চ "নলেজ ইন" অন্তর্ভুক্ত। 

২০২১ সালের হিসাব অনুযায়ী দক্ষিণ কোরিয়ার ৫৮% ওয়েব অনুসন্ধান নেইভারের মাধ্যমে সম্পাদিত হয়। এর বিপরীতে গুগল ব্যবহার করেন ৩৬% দক্ষিণ কোরীয় ব্যবহারকারী। তবে ২০১৭ সালে দক্ষিণ কোরিয়ার অনুসন্ধানের নেইভার ৮৭%-ই নেইভারে সম্পাদিত হত। তাই নেইভারকে কেউ কেউ "দক্ষিণ কোরিয়ার গুগল" নামে ডেকে থাকেন। সারা বিশ্বে নেইভারের প্রায় ২০ কোটি নিবন্ধিত ব্যবহারকারী আছেন। অনুসন্ধান ইঞ্জিনের বিশ্ববাজারের ০.১৩% অংশ দখলকারী নেইভার বিশ্বের ৮ম বৃহত্তম আন্তর্জাল অনুসন্ধান ইঞ্জিন।

তথ্যসূত্র
---------

1. ↑  "Naver.com WHOIS, DNS, & Domain Info - DomainTools"। *WHOIS*। সংগ্রহের তারিখ ২০১৬-০৮-১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Naver to enhance internet search engine to fend off Google's ascent in Korea"। সংগ্রহের তারিখ ১৬ অক্টোবর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Bogle, Ariel (২০১৭-১২-০৪)। "Has the Google of South Korea Found a Way to Save Struggling News Outlets?"। *The Atlantic* (ইংরেজি ভাষায়)। সংগ্রহের তারিখ ২০২১-০৬-১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "NAVER- Company"। ২৫ জুলাই ২০২৩ তারিখে মূল থেকে আর্কাইভ করা। সংগ্রহের তারিখ ১৬ অক্টোবর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**মেহের আফরোজ চুমকি** (জন্ম: ১ নভেম্বর ১৯৫৯) বাংলাদেশের একজন নারী রাজনীতিবিদ, সাবেক সংসদ সদস্য এবং মহিলা ও শিশু-বিষয়ক মন্ত্রণালয়ের সাবেক প্রতিমন্ত্রী। তিনি ২০১৩ সালে থেকে পরবর্তী তিন বছরের জন্য কমনওয়েলথভুক্ত দেশগুলোর নারী মন্ত্রীদের চেয়ারম্যান-এর দায়িত্বও পালন করছেন। তিনি ২০২২ সালের ডিসেম্বরে মহিলা আওয়ামী লীগের ষষ্ঠ জাতীয় সম্মেলনে বাংলাদেশ মহিলা আওয়ামী লীগের সভাপতি নির্বাচিত হয়েছেন।

প্রারম্ভিক জীবন
---------------

চুমকি ১৯৫৯ সালের ১ নভেম্বর ঢাকায় জন্মগ্রহণ করেন। তার পিতা ময়েজ উদ্দিন ও মাতা বিলকিস। ময়েজ উদ্দিনের পাঁচ কন্যা ও এক পুত্র সন্তানের মধ্যে তিনি দ্বিতীয়। চুমকি ঢাকা বিশ্ববিদ্যালয় থেকে উদ্ভিদ বিজ্ঞানে স্নাতক ও স্নাতকোত্তর ডিগ্রি লাভ করেন।

রাজনৈতিক জীবন
-------------

চুমকি বাংলাদেশ মহিলা আওয়ামীলীগের বর্তমান সভাপতি হিসেবে দ্বায়িত্ব পালন করছেন ও সাবেক বাংলাদেশ আওয়ামী লীগের কেন্দ্রীয় কমিটির মহিলা বিষয়ক সম্পাদক হিসেবে দায়িত্ব পালন করেছেন। তিনি কেন্দ্রীয় উপ-কমিটির সহকারী সম্পাদকের দায়িত্ব পালনসহ গাজীপুর জেলা আওয়ামী লীগের সদস্য ও কালীগঞ্জ উপজেলা আওয়ামীলীগের সভাপতি হিসেবেও দায়িত্ব পালন করেছেন। ১৯৯৬-২০০১ সালে তিনি প্রথমে গাজীপুরের সংরক্ষিত মহিলা আসন থেকে এবং পরবর্তীতে গাজীপুর-৫ আসন থেকে ২০০৯-২০১৩ এবং ২০১৪ সালের সংসদ নির্বাচনে সরাসরি ভোটে সংসদ সদস্য নির্বাচিত হন। ২০১৮ সালে তিনি গাজীপুর-৫ আসন থেকে সংসদ সদস্য নির্বাচিত হয়েছেন।

তিনি কমনওয়েলথ উইমেন এ্যাফেয়ার্স মিনিস্টারদের চেয়ারম্যান হিসাবে দায়িত্ব পালন করছেন। তিনি বর্তমানে নারী ও শিশু উন্নয়নে জাতীয় কমিটির সদস্য, অল পার্টি পার্লামেন্টারী গ্রুপের চেয়ারম্যান (ওয়াটার, সেনিটেশন ও হাইজিন) এবং জাতীয় এইডস কমিটির সদস্য হিসাবে দায়িত্ব পালন করছেন। তাছাড়া তিনি নবম পার্লামেন্টের মহিলা ও শিশু বিষয়ক মন্ত্রণালয় সম্পর্কিত সংসদীয় স্থায়ী কমিটির চেয়ারম্যান ছিলেন। তিনি ফ্যামিলি প্লানিং এসোসিয়েশন অব বাংলাদেশের সভানেত্রী ছিলেন।

তথ্যসূত্র
---------

1. 1 2  "শপথ নিলেন মেহের আফরোজ"। ৮ জুন ২০১৩ তারিখে মূল থেকে আর্কাইভ করা। সংগ্রহের তারিখ ১০ নভেম্বর ২০১৩।
2. 1 2  "মেহের আফরোজ চুমকি-র জীবনী"। ২৫ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ১০ নভেম্বর ২০১৩।
3. ↑  "মহিলা আ.লীগের নেতৃত্বে মেহের আফরোজ চুমকি-শবনম জাহান শিলা"। *Barta24* (ইংরেজি ভাষায়)। সংগ্রহের তারিখ ২০২৩-০১-০৪।
4. ↑
5. ↑

বহি:সংযোগ
---------

* মন্ত্রণালয়ের ওয়েব সাইটে প্রাপ্ত জীবনী - সংগ্রহের তারিখ: ১০.১০.২০১৩।

|
|  |
|
| পূর্বসূরী:**ড. শিরীন শারমিন চৌধুরী** | **প্রতিমন্ত্রী**২ জুন ২০১৩ - ৬ জানুয়ারি ২০১৯ | উত্তরসূরী:**ফজিলাতুন নেসা ইন্দিরা** |
|
সন্তোষে মাওলানা আবদুল হামিদ খান ভাসানীর মাজার
**সন্তোষ** ঢাকা বিভাগের টাঙ্গাইল জেলার একটি স্থান। ব্রিটিশ শাসনের আগে এটি 'খোশনদপুর' নামে পরিচিত ছিল। এই স্থানটি মওলানা আবদুল হামিদ খান ভাসানীর কারণে বিখ্যাত।

মওলানা ভাসানী তার জীবনের শেষ কয়েকটি বছর সন্তোষে কাটান। তিনি ১৯৭৪ সালে "সন্তোষ ইসলামী বিশ্ববিদ্যালয়" প্রতিষ্ঠা করেন। ভাসানী ইসলামী বিশ্ববিদ্যালয়ের অধীনে বিভিন্ন শিক্ষা-প্রতিষ্ঠান ও উপার্জনের উৎস স্থাপন করেন যার মধ্যে রয়েছে প্রাথমিক বিদ্যালয়, মেয়ে ও ছেলেদের উচ্চ বিদ্যালয়, কলেজ, সাবান শিল্প, তুলো শিল্পসহ অনেক প্রতিষ্ঠান। ১৯৯৯ সালে মাওলানা ভাসানীর প্রতিষ্ঠিত সন্তোষ ইসলামী বিশ্ববিদ্যালয়ের ক্যাম্পাসে মাওলানা ভাসানী বিজ্ঞান ও প্রযুক্তি বিশ্ববিদ্যালয় প্রতিষ্ঠিত হয়। মওলানা ভাসানীর মৃত্যুর পর সন্তোষের পীর শাহজামান দীঘির পাশে তাকে সমাধিস্থ করা হয়। এখানেই তার মাজার শরীফ রয়েছে।

সন্তোষ ট্রফি
------------

মূল নিবন্ধ: সন্তোষ ট্রফি
এটি প্রতি বছর ভারতে অনুষ্ঠিত একটি গুরুত্বপূর্ণ ঘরোয়া ফুটবল টুর্নামেন্ট। ভারতীয় ফুটবল অ্যাসোসিয়েশন এর সাবেক সভাপতি স্যার মন্মথনাথ রায় চৌধুরীর নামানুসারে এই টুর্নামেন্টের নামকরণ করা হয়।

তথ্যসূত্র
---------
**শব্দ** (সংস্কৃত: शब्द), হলো "বক্তৃতা শব্দ"-এর জন্য সংস্কৃত শব্দ। সংস্কৃত ব্যাকরণে, শব্দটি ভাষাগত কর্মক্ষমতার অর্থে উচ্চারণকে বোঝায়।

হিন্দুধর্ম
----------

আরও তথ্যের জন্য দেখুন: হিন্দুধর্মের শাস্ত্র প্রমাণ
শব্দ মানে শব্দের উপর নির্ভর করা, অতীত বা বর্তমান নির্ভরযোগ্য বিশেষজ্ঞদের সাক্ষ্য, বিশেষ করে  শ্রুতি, বেদ। হিরিয়ান্না সব্দ-প্রমাণকে ধারণা হিসেবে ব্যাখ্যা করেছেন যার অর্থ নির্ভরযোগ্য বিশেষজ্ঞের সাক্ষ্য। হিন্দুধর্মের যে দর্শনগুলি এটিকে জ্ঞানগতভাবে বৈধ বলে মনে করে তারা পরামর্শ দেয় যে মানুষের অনেক তথ্য জানা দরকার, এবং উপলব্ধ সীমিত সময় ও শক্তির সাথে, তিনি সরাসরি সেই তথ্য এবং সত্যগুলির ভগ্নাংশ শিখতে পারেন। দ্রুত জ্ঞান অর্জন ও ভাগ করে নেওয়ার জন্য তাকে অন্যদের, তার পিতা-মাতা, পরিবার, বন্ধু, শিক্ষক, পূর্বপুরুষ ও সমাজের আত্মীয়-স্বজনদের উপর নির্ভর করতে হবে এবং এর মাধ্যমে একে অপরের জীবনকে সমৃদ্ধ করতে হবে। সঠিক জ্ঞান অর্জনের এই মাধ্যমটি হয় কথ্য বা লিখিত, কিন্তু শব্দ মাধ্যমে। উৎসের নির্ভরযোগ্যতা গুরুত্বপূর্ণ, এবং বৈধ জ্ঞান শুধুমাত্র নির্ভরযোগ্য উৎসের শব্দ থেকে আসতে পারে। কীভাবে নির্ভরযোগ্যতা প্রতিষ্ঠা করা যায় তা নিয়ে হিন্দুধর্মের দর্শনগুলির মধ্যে মতানৈক্য রয়েছে। কিছু দর্শন, যেমন চার্বাক, বলে যে এটি কখনই সম্ভব নয়, এবং সেইজন্য শব্দ সঠিক প্রণাম নয়। অন্যান্য দর্শন বিতর্ক মানে নির্ভরযোগ্যতা প্রতিষ্ঠা করা।

শিখধর্ম
-------

শিখধর্মে শব্দের দুটি প্রাথমিক অর্থ রয়েছে।

এই শব্দটির প্রথম প্রেক্ষাপট হল স্তোত্র বা অনুচ্ছেদ বা পবিত্র পাঠের অংশগুলিকে বোঝানো যা শিখদের প্রধান পবিত্র ধর্মগ্রন্থ গুরু গ্রন্থ সাহিব-এ প্রদর্শিত হয়। গুরু গ্রন্থ সাহিব রাগের অধ্যায় দ্বারা সংগঠিত, প্রতিটি অধ্যায়ে সেই রাগের অনেকগুলি শব্দ রয়েছে। গুরু গ্রন্থ সাহেবের প্রথম শব্দ হল মূল মন্তর। শব্দের জন্য ব্যবহৃত লিপি হল গুরুমুখী। শব্দ শব্দটি অন্যান্য শিখ ধর্মগ্রন্থের স্তোত্রগুলিকে বোঝাতেও ব্যবহৃত হয়, যেমন দেহ শিব ভার মোহে। শব্দ বাণী হল শিখ ধর্মগ্রন্থের ভক্তিমূলক গান।

শিখধর্মে শব্দ শব্দের দ্বিতীয় ব্যবহার হল ঈশ্বরের পবিত্র নাম, ওয়াহেগুরু।

তথ্যসূত্র
---------

1. ↑  DPS Bhawuk (2011), Spirituality and Indian Psychology (Editor: Anthony Marsella), Springer, আইএসবিএন ৯৭৮-১-৪৪১৯-৮১০৯-৭, page 172
2. 1 2  

	* Eliott Deutsche (2000), in Philosophy of Religion : Indian Philosophy Vol 4 (Editor: Roy Perrett), Routledge, আইএসবিএন ৯৭৮-০৮১৫৩৩৬১১২, pages 245-248;
	* John A. Grimes, A Concise Dictionary of Indian Philosophy: Sanskrit Terms Defined in English, State University of New York Press, আইএসবিএন ৯৭৮-০৭৯১৪৩০৬৭৫, page 238
3. ↑  Anantanand Rambachan, *Accomplishing the Accomplished: The Vedas as a Source of Valid Knowledge in Sankara*, University of Hawaii Press, p.29
4. 1 2 3  M. Hiriyanna (2000), The Essentials of Indian Philosophy, Motilal Banarsidass, আইএসবিএন ৯৭৮-৮১২০৮১৩৩০৪, page 43
5. ↑  P. Billimoria (1988), Śabdapramāṇa: Word and Knowledge, Studies of Classical India Volume 10, Springer, আইএসবিএন ৯৭৮-৯৪-০১০-৭৮১০-৮, pages 1-30
6. 1 2  2001, Studies in Sikhism and Comparative Religion - Volume 20 - Page 100-110.

উৎস
---

* Patnaik, Tandra, *Śabda : a study of Bhartrhari’s philosophy of language*, New Delhi : DK Printworld, 1994, আইএসবিএন ৮১-২৪৬-০০২৮-৭.
* Singh, Kirpal (1949). A Great Saint, Baba Jaimal Singh. Ruhani Satsang Books, p. 7-9.

বহিঃসংযোগ
---------

* উইকিমিডিয়া কমন্সে শব্দ (ভারতীয় দর্শন) সম্পর্কিত মিডিয়া দেখুন।
**ওয়েম্বলি স্টেডিয়াম** একটি ফুটবল স্টেডিয়াম, যা ইংল্যান্ডের রাজধানী লন্ডনের ওয়েম্বলিতে অবস্থিত। এর আসন সংখ্যা ৯০,০০০ যা ইউরোপের স্টেডিয়ামগুলোর মধ্যে দ্বিতীয় বৃহত্তম (প্রথম স্থানে থাকা ন্যু ক্যাম্পের পরেই) এবং সব আসন ঢাকার সুবিধাযুক্ত পৃথিবীর সর্ববৃহৎ স্টেডিয়াম। এটি চালু হবার পর থেকে একে "নতুন ওয়েম্বলি স্টেডিয়াম" নামে ডাকা হচ্ছে পুরাতন মূল ওয়েম্বলি থেকে পার্থক্য বোঝানোর জন্য।

পুরাতন ওয়েম্বলি স্টেডিয়াম (যার আসল নাম ছিল এম্পায়ার স্টেডিয়াম) পৃথিবীর সবচেয়ে বিখ্যাত ফুটবল স্টেডিয়ামের মধ্যে একটি। এটি ছিল ইংল্যান্ড জাতীয় ফুটবল দলের নিজস্ব মাঠ এবং ভৌগোলিক দৃষ্টিকোণ থেকে এটি ফুটবলের জন্মভূমি নামেও পরিচিত। এটি ইউরোপীয়ান কাপ ফাইনাল আয়োজন করেছে রেকর্ড ৫ বারের মত এবং বিশ্বের যে সতেরটি স্টেডিয়ামে ফিফা বিশ্বকাপ ফাইনাল অনুষ্ঠিত হয়েছে তার একটি। ২০০৩ সালে সম্প্রসারনের উদ্দেশ্যে পুরাতন ওয়েম্বলি স্টেডিয়াম ভেঙ্গে ফেলা হয় এবং নতুন বর্তমান স্টেডিয়ামের কাজ শুরু করা হয়। ২০০৬ সালে স্টেডিয়ামটির কাজ শেষ হয়। তবে স্টেডিয়ামটি উদ্বোধন হয় ২০০৭ সালে এফএ কাপ ফাইনাল আয়োজনের মাধ্যমে। ২০০৭ সালের ৯ মার্চ আনুষ্ঠানিকভাবে স্টেডিয়ামের চাবি ফুটবল এসোসিয়েশনের হাতে অর্পণ করা হয়।

ছবিঘর
-----

* 
* 
* 
* 
* 
* 
* 
* 
* 
* 
* 
* 
* 
*

তথ্যসূত্র
---------

1. ↑  Lyles, Christopher (১৬ মে ২০০৭)। "Wembley: Facts and figures"। *The Daily Telegraph*। সংগ্রহের তারিখ ৯ জানুয়ারি ২০২০।
2. ↑  "Presspack : Facts and Figures"। Wembley National Stadium Limited। ১৭ মার্চ ২০০৭ তারিখে মূল থেকে আর্কাইভ করা।

বহিঃসংযোগ
---------


উইকিমিডিয়া কমন্সে **Wembley Stadium** সংক্রান্ত মিডিয়া রয়েছে।

* Official site
* Wembley Stadium Forum for all Past, Present and Future events
* Description at sportsvenue-technology.com
* Wembley trivia
* Virtual tour  ওয়েব্যাক মেশিনে আর্কাইভকৃত ১৬ অক্টোবর ২০১১ তারিখে
* Wembley Stadium Pictures on Flickr
**বাংলাদেশ নৌবাহিনী জাহাজ** (সংক্ষেপেঃ বানৌজা) **সাগর** বাংলাদেশ নৌবাহিনীর **টাইপ ০১০-শ্রেণীর** একটি মাইন বিধ্বংসী জাহাজ। জাহাজটি গভীর সমুদ্র এবং উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।

ইতিহাস
------

সশস্ত্র বাহিনীর জন্য গৃহীত আধুনিকায়ন পরিকল্পনার অংশ হিসেবে বাংলাদেশ সরকার গণচীন থেকে **বানৌজা সাগর** জাহাজটি সংগ্রহ করে। বাংলাদেশ সরকার ১৯৯৩ সালে চীন থেকে জাহাজ ক্রয় সংক্রান্ত চুক্তি সম্পাদন করে। এরই ধারাবাহিকতায় ১৮ ডিসেম্বর, ১৯৯৪ সালে টাইপ ০১০-শ্রেনির প্রথম জাহাজ হস্তান্তর করে। অবশেষে ২৭ এপ্রিল, ১৯৯৫ সালে **বানৌজা সাগর** জাহাজটি বাংলাদেশ নৌবাহিনীতে কমিশন লাভ করে। বর্তমানে এটি নৌবাহিনীতে মাইন বিধ্বংসী জাহাজ হিসেবে ব্যবহৃত হয়। ১৯৯৮ সালে জাহাজটিকে আপগ্রেড করা হয়‌। যার আওতায়, **তামির II হাল মাউনন্টেড এ্যাক্টিভ সার্চ এন্ড অ্যাটাক সোনার** টিকে কানাডিয়ান **সেলসিয়াস টেক সিএমএএস৩৬/২৯ মাইন সনাক্তকরণ সোনার** দ্বারা প্রতিস্থাপন করা হয়। এছাড়াও **বানৌজা সাগর** ২৮ নভেম্বর, ২০১৪ সালে চট্টগ্রামে ডুবে যাওয়া মাছ ধরার জাহাজ **এফভি বন্ধন** জাহাজটির উদ্ধার অভিযানে অংশগ্রহণ করে।

বৈশিষ্ট্য ও যান্ত্রিক কাঠামো
----------------------------

**বানৌজা সাগর** জাহাজটির দৈর্ঘ্য ৫৯.৯৪ মিটার (১৯৬.৭ ফু), প্রস্থ ৮.৩৮ মিটার (২৭.৫ ফু) এবং গভীরতা ২.০৬ মিটার (৬.৮ ফু)। জাহাজটিতে রয়েছে ২টি পিসিআর/কলোমনা টাইপ ৯-ডি-৮ ডিজেল ইঞ্জিন 
২,০০০ অশ্বশক্তি (১,৪৯১ কিওয়াট) এবং ২টি শ্যাফট। যার ফলে জাহাজটি ঘন্টায় সর্বোচ্চ ১৪ নট (২৬ কিমি/ঘ; ১৬ মা/ঘ) গতিতে চলতে সক্ষম। এছাড়াও রয়েছে ১টি কানাডিয়ান **সেলসিয়াস টেক সিএমএএস৩৬/২৯ মাইন ডিটেকশন সোনার** এবং ১টি **টাইপ ৭৫৬ আই-ব্যান্ড সার্ফেস সার্চ রাডার**।

রণসজ্জা
-------

**বানৌজা সাগর** জাহাজটি যুদ্ধকালীন সময়ে সহায়ক ভূমিকা পালন করলেও শান্তিকালীন সময়ে নদী এবং উপকূলবর্তী অঞ্চলে অভিযান পরিচালনায় এর সক্ষমতা বিশেষভাবে প্রশংসনীয়। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে:

* ২টি টাইপ ৭৬ টুইন ব্যারেল ৩৭ মিমি নেভাল গান;
* ২টি টাইপ ৬১ ২৫ মিমি বিমান-বিধ্বংসী গান;
* ২টি টুইন ব্যারেল ১৪.৫ মিমি বিমান-বিধ্বংসী মেশিনগান;
* ২টি বিএমবি-২ প্রোজেক্টর (২০টি ডেপ্ট চার্জ);
* ১২-১৬ সামুদ্রিক মাইন।

তথ্যসূত্র
---------

1. ↑  "BNS Sagar - Mine Sweeper (MSO)"। *GlobalSecurity.org*। সংগ্রহের তারিখ ২০২০-০৬-১৭।
2. ↑  "Navy divers locate sunken vessel in Bay."। thedailystar.net। ২৯ নভেম্বর ২০১৪। সংগ্রহের তারিখ ৭ নভেম্বর ২০১৫।
3. ↑  "বঙ্গোপসাগরে ইঞ্জিন বিকল হয়ে যাওয়া একটি ফিশিং বোট থেকে ৫ জেলেকে উদ্ধার করেছে নৌবাহিনী"। *আইএসপিআর*। সংগ্রহের তারিখ ২০২১-১১-২৮।
4. ↑  "Battleship"। ২০১৫-০১-০৪।

প্রবেশদ্বার: বাংলাদেশ বাংলাদেশ সামরিক বাহিনী